หุ้นเช้า30ม.ค.ปิดบวก3.24จุด
เช้าวันนี้ดัชนีหุ้นไทยปิดที่ระดับ 1079 จุด เพิ่มขึ้น 3.24 จุด มูลค่าซื้อขาย 12,346.50 ล้านบาท
30 ม.ค. 2555

เช้าวันนี้ดัชนีหุ้นไทยปิดที่ระดับ 1079 จุด เพิ่มขึ้น 3.24 จุด มูลค่าซื้อขาย 12,346.50 ล้านบาท




ดัชนีหุ้นไทยเช้าวันที่ 30 ม.ค. แกว่งตัวกรอบแคบในแดนบวก เพราะดัชนีเริ่มติดแนวต้านที่ระดับ 1080 จุด ขณะที่นักลงทุนยังจับการการแก้ไขปัญหาหนี้สาธารณะของกรีซและการเจรจาเก็บค่าธรรมเนียมจากธนาคารพาณิชย์ของไทย โดยดัชนีปิดภาคเช้าที่ระดับ 1079 จุด เพิ่มขึ้น 3.24 จุด หรือ 0.30% มูลค่าการซื้อขาย 12,346.50 ล้านบาท
5 อันดับหุ้นที่มีมูลค่าการซื้อขายสูงสุด
1. PTTGC ปิดที่ 66.50 บาท เพิ่มขึ้น 2 บาท หรือ 3.10% มูลค่าการซื้อขาย 1,362.79 ล้านบาท2. BANPU ปิดที่ 594 บาท ลดลง 2 บาท หรือ 0.34% มูลค่าการซื้อขาย 847.24 ล้านบาท3.TMB ปิดที่ 1.66 บาท เพิ่มขึ้น 0.03 บาท หรือ 1.84% มูลค่าการซื้อขาย 629.29 ล้านบาท4. SCC ปิดที่ 346 บาท เพิ่มขึ้น 5 บาท หรือ 1.47% มูลค่าการซื้อขาย  555.48 ล้านบาท5. PTT ปิดที่ 339 บาท เพิ่มขึ้น 2 บาท หรือ 0.59% มูลค่าการซื้อขาย 515.10 ล้านบาท 
บริษัทหลักทรัพย์(บล.) ฟิลลิป ระบุว่า ภาพรวมของดัชนียังมีความผันผวนสูงระหว่างรอความชัดเจนของปัจจัยสำคัญ อาทิ การเจรจาหนี้ของกรีซที่คาดจะได้ข้อสรุปในสัปดาห์นี้ และการหารือเรื่องการเก็บค่าธรรมเนียมจากธนาคารพาณิชย์ ระหว่างธนาคารแห่งประเทศไทย(ธปท.) แบงก์พาณิชย์ และรัฐบาลในวันนี้ 
ขณะที่ภาพรวมจากต่างประเทศอิงไปในทางลงหลังการประกาศจีดีพี 4Q11 ของสหรัฐต่ำกว่าคาด ที่ 2.8% จากคาด 3.0% รวมถึงการที่ฟิทช์ เรทติ้งส์ ปรับลดอันดับความน่าเชื่อถือของ สเปน, อิตาลี, เบลเยียม, สโลวีเนีย และไซปรัส พร้อมระบุว่าประเทศเหล่านี้มีโอกาส ที่จะถูกปรับลดอันดับลงอีกในช่วงเวลา 2 ปีข้างหน้า อีกทั้งการปรับตัวขึ้นแรงของดัชนี เมื่อวันศุกร์ทำให้สัญญาณทางเทคนิคในระยะสั้นกลับเข้าสู่เขตซื้อมากเกินไป 
ทั้งนี้คาดว่าดัชนีจะเคลื่อนตัวในกรอบจำกัด สำหรับกลยุทธ์การลงทุนเน้นซื้อเก็งกำไรแบบ “ขึ้นขาย ลงซื้อ” แนวต้าน 1081 จุด แนวรับ 1068-1064 จุด